section_heading: Studentski poduzetnički inkubator (SPIN)
paragraph_text: SPIN omogućava studentima – poduzetnicima pomoć na putu ostvarenja njihovih ideja, od oblikovanja poslovnog prijedloga i poslovnog plana, predstavljanje potencijalnim partnerima i ulagačima, do pokretanja poduzetničkog poduhvata i trenutka osamostaljenja korištenjem infrastrukture, prostora, računala i telekomunikacijske opreme kao i pružanjem potrebnih informacija i znanja, odnosno savjetovanjem putem mentorstava. SPIN nastoji kreirati i poticati poduzetničku kulturu, inovacije i svijest o nužnosti interdisciplinarnog povezivanja svih sastavnica Sveučilišta, gospodarstva i javne uprave (od lokalne do državne razine). Studentski poduzetnički inkubator rasadnik je „start-up“ poduzeća. U dosadašnjem razdoblju formirana su 4 studentska „start-up“ poduzeća.